Kimi Räikkönen

Veprimtaria politike
Pashko e ka mbaruar Universitetin në Tiranë, viti 1977, dega Ekonomi, kohë në të cilën është diplomuar. Ndërkohë që në 1983 ai ka marrë edhe një master për Shkencat Ekonomike, ku mbrojti edhe doktoraturën. Vetëm 6 vite më vonë Pashko emërohet Prof. Dr. i Fakultetit Ekonomik të Universitetit të Tiranës. Gramoz Pashko mban postin e Rektorit të Universitetit të “New York”-ut në Tiranë. Ai njihet si një prej ekspertëve të ekonomisë dhe profesor prej më shumë se 20 vjet pranë Universitetit të Tiranës. Pashko ka qenë për katër vjet një prej këshilltarëve ekonomikë të Kryeministrit të vendit Fatos Nano. Ndërsa në qeverinë e parë pas rënies së komunizmit ai ka qenë zëvendëskryeministër dhe Ministër i Ekonomisë. Për dy zgjedhje ai ka qenë deputet në Kuvendi i ShqipërisëKuvendin e Shqipërisë. Pashko njihet edhe si autor i një sërë veprash në fushën ekonomike. Gramoz Pashko ka qenë në rradhët e grupit Dhjetori ‘90, që protestoi fort kundër rregjimit komunist dhe u bë nismëtar i rënies së këtij sistemi dhe fillimit të një epoke të re për historinë e Shqipërisë. Ai është edhe një nga themeluesit e Partisë Demokratike dhe një prej udhëheqësve të programit të madh që e orientoi Shqipërinë nga një ekonomi e centralizuar, drejt një tregu të hapur. Më pas Pashko kaloi në partinë e re, Aleanca Demokratike, ku ka mbajtur sërish poste drejtuese, pas ndarjes së një grupi nga Partia Demokratike. Kohët e fundit ai ishte shkëputur pothuaj nga jeta politike, për t’ju kushtuar më shumë profesionit si lektor dhe ekspert i ekonomisë.

Aksidenti
Pashko ka qenë duke pushuar, në bregdetin e Himarës në jug të vendit, kur gjatë një shëtitje ka rrëshkitur duke rënë mbi shkëmbinj dhe më pas ka përfunduar në ujë ku është gjetur më vonë pa ndjenja. Dëshmitarët thonë se Pashko në fillim është goditur në fytyrë mbi shkëmbinj dhe pas goditjes ka humbur të gjitha forcat për të patur mundësi që ti shpëtonte edhe mbytjes në ujë. Pas sinjalizimit për gjetjen e tij një helikopter i Ministrisë së Shëndetësisë ka bërë transportin për në Tiranë. Ai është sjellë me urgjencë në Qendrën Spitalore “Nënë Tereza” rreth orës 17.00 të datës 16 korrik 2006, ku është shtruar në sallën e reanimacionit në repartin e kirurgjisë. Mjekët thanë mbrëmë se gjendja e tij ishte tëpër e rëndë, por nuk ka patur asnjë ndërhyrje kirurgjikale. Ata vetëm janë kujdesur për të nxjerrë ujin nga mushkritë e Pashkos për shkak se ai ishte pothuajse i mbytur kur u gjet rastësisht. Mësohet se Pashko ka patur edhe dëmtime të rënda në kokë, pasi sipas varianteve të dhëna nga mjekët, ai mund të jetë aksidentuar gjatë hedhjes në det, ku mund të jetë goditur në ndonjë shkëmb. Por një prej shkaqeve që ka çuar në gjendjen kritike të tij, ka qenë edhe fakti që ka pirë shumë ujë, gjatë qëndrimit pa ndjenja.

Ora 19.10 Në ora 19.10 vijnë në Qendrën Spitalore “Nënë Tereza” Kryeministri Sali Berisha, Ministri i Shëndetësisë Maksim Cikuli, deputeti Engjëll Bejtja, Ministri i Ekonomisë Genc Ruli, Ministri i Transporteve Basha. Mes të tjerë miqve të tij ka qenë edhe Arben Imami, i njohur si një prej miqve të hershëm të dhjetorit 1990 të Pashkos në demostratat antikomuniste aktualisht shef kabineti pranë kryeministrit Berisha. Kryeministri Berisha ka qëndruar për 2 orë në mjediset e spitalit duke takuar mjekët dhe duke u interesuar për gjendjen e Pashkos. Në 21.05 ai është larguar nga spitali pasi është siguruar se mjekët po bënin gjithçka

Transporti
Meqënëse situata mjekësore paraqitje tepër e vështirë, u vendos që Gramoz Pashko të dërgohej për mjekim në spitalin Aquaviva dele fonti në Bari, Itali. Vetëm dy minuta përpara se ora të shkonte 21.00 nga Spitali i Barit ka ardhur konfirmimi se mund të kuronin ish- deputetin Gramoz Pashko. Transporti do të kryhej nga një helikopter Bell 222 i Gardës së Republikës i cili zakonisht përdorej nga Kryeministri Berisha. Helikopteri u nis rreth orës 21.50 të datës 16 Korrik 2006, nga Qendra Spitalore Nënë Tereza në Tiranë. Në ora 02.17 të datës 17 Korrik 2006 helikopteri pati kontaktin e fundit me radio me kontrollin ajror italian. Helikopteri ndodhej rreth 45 km nga bregu italian dhe rreth 1000m mbi tokë. Menjëherë pas këtij raportimi, helikopteri është zhdukur nga radari.

Në momentin e aksidentit në helikopter ndodheshin:
 * Temush Heba- pilot
 * Vangjel Kondi- pilot
 * Qemal Koni- inxhinier fluturimi
 * Aleksandër Baloi- mjek reanimator
 * Gramoz Pashko
 * Ruben Pashko- i biri i Gramoz Pashko.